Manolah tokok uang Manti, uang cedik condo kito, uang arih bijaksana
Nan bo pucuk sobona bulek, bo uek sobona tunggang,
Non tido lupo dek lamo, non tido ragu dek banyak,
Non tau kilek cemin nak ko muko, tau kilek boliwung ko kaki
Non tinggi tampak jauh, dokek jolong bosuo
Togak tompek boguru, duduk tompek bo aja.
Bak ibarat kayu godang monongah koto, ureknyo tompek boselo
Batang tompek bosanda, dahan tompek bogantung,
Daun rimbun tompek bolindung, tompek bolindung di hari paneh,
Tompek botoduh di hari hujan, buahnyo lomak untuk makanan uang nogori.
Gopuok tido mombuang lomak, cediek tido mombuang kawan
Ibarat tukang tido mombuang kayu, non bungkuok ke tangkai bajak
Non luruh ke tangkai sopuh, non kociek ke pasak suntieng
So tompok ke papan tuai, penarahan ke kayu api
Abunyo ke pupuk padi,
Non kociek bao bokawan, non godang bao borunding
Non tuo dihormatinyo.
Non tau di ereng dengan gendeng, tau di cupak dengan gantang
Tau mo agak dengan mo agih
Kok lai kusuk tido solosai, lai kowuh tido jenih
Kok lai unding non tebik dalam nogori atau buek non tido sudah
Lai buek tido sudah, lai kato non tido abih
Kok di ambuo di lua paik, kok dilumpekkan di lua paga.
Uang Manti non ke poi.
Kok topauk inyolah ko mo ungkai, kok tokurung inyolah ko mo mukak.
Itu nan tokok dek uang Manti.
Sumber: https://ajiramiazawa.wordpress.com
min_Latn pap_Latn min_Latn min_Latn min_Latn run_Latn min_Latn min_Latn min_Latn min_Latn min_Latn min_Latn min_Latn zsm_Latn min_Latn vie_Latn ita_Latn min_Latn bug_Latn min_Latn min_Latn min_Latn min_Latn ind_Latn min_Latn min_Latn zho_Hans